**NÁRODNÁ RADA SLOVENSKEJ REPUBLIKY**

VIII. volebné obdobie

Návrh

**zákon**

z ... 2023,

**ktorým sa mení a dopĺňa zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií)** **v znení neskorších predpisov a ktorým sa menia a dopĺňajú niektoré zákony**

Národná rada Slovenskej republiky sa uzniesla na tomto zákone:

**Čl. I**

Zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení zákona č. 747/2004 Z. z., zákona č. 628/2005 Z. z., zákona č. 207/2008 Z. z., zákona č. 477/2008 Z. z., zákona č. 145/2010 Z. z., zákona č. 546/2010 Z. z., zákona č. 204/2011 Z. z., zákona č. 220/2011 Z. z., zákona č. 382/2011 Z. z., zákona č. 341/2012 Z. z., zákona č. 340/2015 Z. z., zákona č. 125/2016 Z. z., zákona č. 276/2020 Z. z., zákona č. 392/2020 Z. z., zákona č. 373/2021 Z. z., zákona č. 395/2021 Z. z., zákona č. 251/2022 Z. z. a zákona č. 428/2022 Z. z. sa mení a dopĺňa takto:

1. V § 3 ods. 2 sa na konci bodka nahrádza bodkočiarkou a pripájajú sa tieto slová: „ustanovenie § 5b tým nie je dotknuté.“.
2. § 4 sa dopĺňa odsekom 7, ktorý znie:

„(7) Analýzou na účely tohto zákona je akákoľvek analýza, štúdia, projekt, stanovisko, posudok, expertíza, informačný materiál, potvrdenie, dobrovzdanie, odborný názor či vyjadrenie, hodnotenie, prezentácia, zámer, schéma, dokument, dokumentácia či iný obdobný záznam, ktorý obsahuje informáciu, zachytený v písomnej, listinnej, elektronickej, grafickej, obrazovej, zvukovej alebo obrazovo-zvukovej podobe, a to v ich finálnej alebo poslednej verzii. Analýzou na účely tohto zákona nie je dielo umeleckej literatúry, dielo z oblasti neliterárneho umenia,5a) ani umelecký výkon výkonného umelca,5b) a to ani ak sú zachytené v podobe podľa prvej vety; za dielo z oblasti neliterárneho umenia sa na účely tohto zákona nepovažuje architektonické dielo.5c)“.

Poznámky pod čiarou k odkazu 5a až 5c znejú:

„5a) § 3 ods. 1 zákona č. 185/2015 Z. z. Autorský zákon, v znení neskorších predpisov.

5b) § 94 zákona č. 185/2015 Z. z. Autorský zákon, v znení neskorších predpisov.

5c) § 3 ods. 6 zákona č. 185/2015 Z. z. Autorský zákon, v znení neskorších predpisov.“.

1. Za § 5a sa vkladá nový § 5aa, ktorý vrátane nadpisu znie:

„**§ 5aa**

**Povinne zverejňovaná analýza**

1. Povinne zverejňovaná analýza je analýza, ktorú si obstarala alebo získala povinná osoba od akejkoľvek tuzemskej alebo zahraničnej fyzickej osoby alebo právnickej osoby, ktorá nie je povinnou osobou (ďalej len „spracovateľ“), za finančné prostriedky, s ktorými hospodária právnické osoby verejnej správy7aa) vrátane neštátnych účelových fondov, alebo, ak sa predmetná analýza týka používania týchto finančných prostriedkov, nakladania s majetkom štátu, majetkom obce, majetkom vyššieho územného celku alebo majetkom právnických osôb zriadených zákonom alebo na základe zákona alebo nakladania s finančnými prostriedkami Európskej únie alebo aj bezodplatne.
2. Povinne zverejňovaná analýza je aj analýza, ktorú si od spracovateľa za odplatu alebo, ak sa predmetná analýza týka používania finančných prostriedkov, s ktorými hospodária právnické osoby verejnej správy7aa) vrátane neštátnych účelových fondov, nakladania s majetkom štátu, majetkom obce, majetkom vyššieho územného celku alebo majetkom právnických osôb zriadených zákonom alebo na základe zákona alebo nakladania s finančnými prostriedkami Európskej únie, aj bezodplatne obstarala alebo získala povinná osoba podľa § 2 ods. 3, v ktorej má štát alebo povinná osoba podľa § 2 ods. 1 a 2 výlučnú účasť alebo v ktorej majú štát a povinná osoba podľa § 2 ods. 1 a 2 spoločne výlučnú účasť alebo v ktorej majú štát a viaceré povinné osoby podľa § 2 ods. 1 a 2 spoločne výlučnú účasť.
3. Ak povinne zverejňovaná analýza obsahuje informáciu, ktorá sa podľa tohto zákona nesprístupňuje, povinne zverejňovaná analýza sa zverejní bez tejto informácie.
4. Povinne zverejňovanou analýzou nie je

a) analýza vypracovaná spracovateľom, ktorý má s povinnou osobou uzavretú služobnú zmluvu,7b) pracovnú zmluvu alebo dohodu o práci vykonávanej mimo pracovného pomeru,7c) ak je táto analýza vypracovaná v rámci príslušného štátnozamestnaneckého pomeru alebo pracovnoprávneho vzťahu,

b) analýza v pôsobnosti Slovenskej informačnej služby a Vojenského spravodajstva, pokiaľ by jej zverejnenie mohlo ohroziť plnenie úloh týmito inštitúciami stanovenými osobitnými zákonmi,7i)

c) analýza, ktorej účelom je zabezpečenie ochrany a bezpečnosti v miestach, kde sa vykonáva väzba alebo trest odňatia slobody,

d) analýza, ktorej účelom je zabezpečenie potrieb cudzích zastupiteľských úradov v Slovenskej republike a zabezpečenie bezpečnosti a ochrany zastupiteľských úradov Slovenskej republiky v zahraničí,

e) analýza v pôsobnosti Štátnej pokladnice bezprostredne sa týkajúca finančných a platobných služieb,

f) analýza týkajúca sa obchodov zabezpečujúcich likviditu štátu alebo zabezpečenia poskytovania platobných služieb,

g) analýza, ktorej účelom je zabezpečenie hospodárskej mobilizácie, 7cb) ak je Slovenská republika ohrozená vonkajším nepriateľom,

h) analýza týkajúca sa prevozu alebo uskladnenia vojenského materiálu, zbraní alebo streliva uzavieraná v pôsobnosti Ministerstva obrany Slovenskej republiky, akciových spoločností v jeho zakladateľskej pôsobnosti a rozpočtových organizácií v jeho zriaďovateľskej pôsobnosti,

i) analýza vypracovaná za účelom plnenia úloh Policajného zboru súvisiacich s bojom proti terorizmu a organizovanému zločinu, činnosťou služby kriminálnej polície, služby finančnej polície, so zaisťovaním osobnej bezpečnosti určených osôb, s ochranou objektov a so zabezpečením ochrany štátnej hranice,

j) analýza, ktorú si povinná osoba obstará v súvislosti s vedeným, pripravovaným alebo bezprostredne hroziacim súdnym, rozhodcovským alebo arbitrážnym sporovým konaním, ktorého je alebo bude účastníkom.

1. Uzavretím zmluvy medzi povinnou osobou a spracovateľom, na základe ktorej sa má vypracovať povinne zverejňovaná analýza (ďalej len „zmluva o povinne zverejňovanej analýze“), udeľuje spracovateľ súhlas so zverejnením a sprístupnením povinne zverejňovanej analýzy podľa tohto zákona; ustanovenia zmluvy o povinne zverejňovanej analýze, výhrady alebo iný prejav vôle spracovateľa obsahujúce alebo vyjadrujúce nesúhlas spracovateľa s takýmto zverejnením alebo sprístupnením sú neplatné a neprihliada sa na ne. Zmluva o povinne zverejňovanej analýze musí obsahovať úpravu zodpovednosti spracovateľa za odbornú správnosť povinne zverejňovanej analýzy a nesmie túto jeho zodpovednosť vylučovať alebo obmedzovať, inak je táto zmluva neplatná. Zmluva o povinne zverejňovanej analýze sa vždy považuje za zmluvu o dielo.7ha)
2. Povinná osoba nesmie odplatu za vypracovanie povinne zverejňovanej analýzy uhradiť skôr, než dôjde k zverejneniu tejto analýzy v súlade s týmto zákonom; ustanovenia zmluvy o povinne zverejňovanej analýze alebo iného právneho úkonu, ktoré by zakladali skoršiu úhradu uvedenej odplaty, sú neplatné.
3. Povinne zverejňovaná analýza sa zverejňuje v Centrálnom registri analýz (ďalej len „register analýz“); to neplatí, ak ide o Národnú banku Slovenska a povinné osoby, ktorými sú obce, vyššie územné celky, povinné osoby, ktoré sú ich rozpočtovou organizáciou alebo príspevkovou organizáciou, a povinné osoby, v ktorých majú viac ako 50 % účasť.
4. Register analýz je verejný zoznam povinne zverejňovaných analýz, ktorý vedie Úrad vlády Slovenskej republiky v elektronickej podobe; register analýz je informačný systém verejnej správy.7d)
5. Povinná osoba najneskôr do siedmych dní po obdržaní finálnej alebo poslednej verzie analýzy zašle Úradu vlády Slovenskej republiky analýzu na zverejnenie. Úrad vlády Slovenskej republiky zodpovedá za súlad zverejnenej analýzy s jej zaslaným znením podľa prvej vety.
6. Úrad vlády Slovenskej republiky povinne zverejňovanú analýzu zverejní v registri analýz najneskôr do troch pracovných dní od obdržania analýzy od povinnej osoby.
7. Povinne zverejňovaná analýza, ktorá sa nezverejňuje v registri analýz, sa zverejňuje na webovom sídle povinnej osoby, ktorá si analýzu obstarala alebo ju získala, a to najneskôr do siedmych dní po obdržaní finálnej alebo poslednej verzie analýzy. Ak táto osoba nemá webové sídlo, analýza sa zverejňuje na webovom sídle jej zriaďovateľa alebo bezodplatne v Obchodnom vestníku.7e)
8. Ak analýza nie je zverejnená v lehote podľa predchádzajúcich odsekov, môže spracovateľ alebo, ak by svoju povinnosť nesplnil Úrad vlády Slovenskej republiky, aj povinná osoba podať návrh na jej zverejnenie v Obchodnom vestníku. V návrhu podľa prvej vety sa uvedú údaje podľa odseku 14 s výnimkou dátumu zverejnenia analýzy; tieto údaje sa v Obchodnom vestníku zverejnenia spolu s povinne zverejňovanou analýzou.
9. Povinná osoba a Úrad vlády Slovenskej republiky vydajú spracovateľovi na jeho požiadanie písomné potvrdenie o zverejnení analýzy; povinná osoba a Úrad vlády Slovenskej republiky môžu vydať potvrdenie v elektronickej podobe podpísané elektronickým podpisom alebo zaručeným elektronickým podpisom podľa osobitného zákona.7f)
10. Písomné potvrdenie podľa odseku 13 obsahuje najmä tieto údaje:

a) názov a popis predmetu analýzy,

b) identifikáciu spracovateľa a povinnej osoby; ak ide o osobné údaje spracovateľa, uvedú sa osobné údaje podľa odseku 15,

c) identifikáciu zmluvy o povinne zverejňovanej analýze, zadania alebo objednávky, na základe ktorej bola analýza vypracovaná, vrátane dátumu uzavretia príslušnej zmluvy o povinne zverejňovanej analýze alebo zadania príslušného zadania alebo objednávky,

d) výšku dohodnutej odplaty za vypracovanie analýzy vrátane dane z pridanej hodnoty, ak odplata bola dohodnutá, alebo informáciu o tom, že analýza bola vypracovaná bezodplatne,

e) dátum vypracovania a dátum zverejnenia analýzy.

1. Povinná osoba alebo spracovateľ podávajúci návrh na zverejnenie podľa odseku 12 sú povinné zabezpečiť súlad zverejnenej analýzy so skutočným stavom a nesprístupnenie častí analýzy obsahujúcich informáciu, ktorá sa podľa tohto zákona nesprístupňuje; to neplatí o osobných údajoch spracovateľa v rozsahu titul, meno, priezvisko a adresa trvalého pobytu.
2. Povinne zverejňovaná analýza sa zverejňuje počas desiatich rokov odo dňa jej zverejnenia podľa predchádzajúcich odsekov.
3. Podrobnosti o zverejňovaní analýz v registri analýz ustanoví nariadenie vlády Slovenskej republiky.“.

Poznámka pod čiarou k odkazu 7b znie:

„7b) § 51 zákona č. 55/2017 Z. z. o štátnej službe a o zmene a doplnení niektorých zákonov, v znení neskorších predpisov.“.

Poznámka pod čiarou k odkazu 7ha znie:

„7ha) § 631 a nasl. zákona č. 40/1964 Zb. Občiansky zákonník, v znení neskorších predpisov; § 536 a nasl. zákona č. 513/1991 Zb. Obchodný zákonník, v znení neskorších predpisov.“.

Poznámka pod čiarou k odkazu 7i znie:

„7i) Zákon č. 46/1993 Z. z. o Slovenskej informačnej službe, v znení neskorších predpisov; zákon č. 198/1994 Z. z. o Vojenskom spravodajstve, v znení neskorších predpisov.“.

1. V § 5b ods. 1 písm. a) sa za bod 4. vkladá nový bod 5., ktorý znie:

„5. identifikáciu analýzy, ak objednávka súvisí s povinne zverejňovanou analýzou,“.

Doterajšie body 5 až 7b sa označujú ako body 6 až 8b.

1. V § 5b ods. 1 písm. b) sa za bod 4. vkladá nový bod 5., ktorý znie:

„5. identifikáciu analýzy, ak faktúra súvisí s povinne zverejňovanou analýzou,“.

Doterajšie body 5 až 7c sa označujú ako body 6 až 8c.

1. V § 5b ods. 3 sa za slová „podľa §5a“ vkladajú slová „alebo podľa § 5aa“.
2. V § 8 ods. 2 sa za slová „podľa §5a“ pripájajú slová „alebo analýzy podľa § 5aa“.
3. V § 9 ods. 1 sa bodka na konci prvej vety nahrádza bodkočiarkou a pripájajú sa tieto slová: „to neplatí, ak ide o povinne zverejňovanú analýzu podľa § 5aa, ktorej predmetom podľa jej zadania sú takéto informácie, písomnosti, podobizne, obrazové snímky alebo obrazové a zvukové záznamy týkajúce sa spracovateľa alebo osôb, ktoré pre neho analýzu vypracovali.“.
4. V § 10 ods. 3 sa za slová „podľa §5a“ pripájajú slová „alebo analýzy podľa § 5aa“.
5. V § 11 ods. 2 sa na konci pripája táto veta: „Ustanovenie odseku 1 písm. a), c) a h) sa nepoužije, ak ide o povinne zverejňovanú analýzu podľa § 5aa.“.
6. V § 12 ods. 2 písm. a) sa za slová „podľa §5a“ vkladajú slová „alebo podľa § 5aa“.
7. V § 21a ods. 1 sa za písmeno b) vkladá nové písmeno c), ktoré znie:

„c) spôsobí porušenie povinnosti zverejniť povinne zverejňovanú analýzu podľa § 5aa alebo nezabezpečí jej povinné zverejnenie napriek tomu, že toto zverejnenie spadá do jeho pracovnej náplne alebo vykonáva riadiacu funkciu alebo funkciu štatutárneho zástupcu v povinnej osobe,“.

Doterajšie písmeno c) sa označuje ako písmeno d).

1. V § 21a ods. 2 sa za slová „odseku 1“ vkladajú slová „písmena a), b) a d)“a na konci sa pripája táto veta:

„Za priestupok podľa odseku 1 písm. c) sa uloží pokuta vo výške od 5 000 eur do 30 000 eur, a to podľa závažnosti porušenia povinnosti zverejniť povinne zverejňovanú analýzu podľa § 5aa a dôležitosti uvedenej analýzy z hľadiska verejného záujmu na jej zverejnení, a zákaz činnosti až na dva roky.“.

1. V § 21a ods. 3 sa na konci prvej vety bodka nahrádza bodkočiarkou a pripájajú sa tieto slová: „postihnutou osobou v prípade priestupku podľa odseku 1 písmena c) je každý občan Slovenskej republiky.“.

**Čl. II**

Zákon č. 40/1964 Zb. Občiansky zákonník v znení zákona č. 58/1969 Zb., zákona č. 131/1982 Zb., zákona č. 94/1988 Zb., zákona č. 188/1988 Zb., zákona č. 87/1990 Zb., zákona č. 105/1990 Zb., zákona č. 116/1990 Zb., zákona č. 87/1991 Zb., zákona č. 509/1991 Zb., zákona č. 264/1992 Zb., zákona Národnej rady Slovenskej republiky č. 278/1993 Z. z., zákona Národnej rady Slovenskej republiky č. 249/1994 Z. z., zákona č. 153/1997 Z. z., zákona č. 211/1997 Z. z., zákona č. 252/1999 Z. z., zákona č. 218/2000 Z. z., zákona č. 261/2001 Z. z., zákona č. 281/2001 Z. z., zákona č. 23/2002 Z. z., zákona č. 34/2002 Z. z., zákona č. 95/2002 Z. z., zákona č. 184/2002 Z. z., zákona č. 215/2002 Z. z., zákona č. 526/2002 Z. z., zákona č. 504/2003 Z. z., zákona č. 515/2003 Z. z., zákona č. 150/2004 Z. z., zákona č. 404/2004 Z. z., zákona č. 635/2004 Z. z., zákona č. 171/2005 Z. z., zákona č. 266/2005 Z. z., zákona č. 336/2005 Z. z., zákona č. 118/2006 Z. z., zákona č. 188/2006 Z. z., zákona č. 84/2007 Z. z., zákona č. 335/2007 Z. z., zákona č. 568/2007 Z. z., zákona č. 214/2008 Z. z., zákona č. 379/2008 Z. z., zákona č. 477/2008 Z. z., zákona č. 186/2009 Z. z., zákona č. 575/2009 Z. z., zákona č. 129/2010 Z. z., zákona č. 546/2010 Z. z., zákona č. 130/2011 Z. z., zákona č. 161/2011 Z. z., zákona č. 69/2012 Z. z., zákona č. 180/2013 Z. z., zákona č. 102/2014 Z. z., zákona č. 106/2014 Z. z., zákona č. 335/2014 Z. z., zákona č. 39/2015 Z. z., zákona č. 117/2015 Z. z., zákona č. 239/2015 Z. z., zákona č. 273/2015 Z. z., zákona č. 438/2015 Z. z., zákona č. 91/2016 Z. z., zákona č. 125/2016 Z. z., zákona č. 170/2018 Z. z., zákona č. 184/2018 Z. z., zákona č. 213/2018 Z. z., zákona č. 343/2018 Z. z., nálezu Ústavného súdu Slovenskej republiky č. 25/2019 Z. z. a zákona č. 394/2019 Z. z. sa dopĺňa takto:

V § 631 sa na konci pripája táto veta:

„Osobitný predpis upravuje niektoré osobitné ustanovenia týkajúce sa zmluvy o povinne zverejňovanej analýze3ga).“.

Poznámka pod čiarou k odkazu 3ga znie:

„3ga) § 5aa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov“.

**Čl. III**

Zákon Slovenskej národnej rady č. 372/1990 Zb. o priestupkoch v znení zákona č. 135/1961 Zb., zákona č. 524/1990 Zb., zákona č. 266/1992 Zb., zákona č. 295/1992 Zb., zákona č. 511/1992 Zb., zákona č. 27/1993 Z. z., zákona č. 237/1993 Z. z., zákona č. 42/1994 Z. z., zákona č. 248/1994 Z. z., zákona č. 249/1994 Z. z., zákona č. 250/1994 Z. z., zákona č. 202/1995 Z. z., zákona č. 207/1995 Z. z., zákona č. 265/1995 Z. z., zákona č. 285/1995 Z. z., zákona č. 168/1996 Z. z., zákona č. 143/1998 Z. z., nálezu Ústavného súdu Slovenskej republiky č. 319/1998 Z. z., zákona č. 298/1999 Z. z., zákona č. 313/1999 Z. z., zákona č. 195/2000 Z. z., zákona č. 211/2000 Z. z., zákona č. 367/2000 Z. z., zákona č. 122/2001 Z. z., zákona č. 223/2001 Z. z., zákona č. 253/2001 Z. z., zákona č. 441/2001 Z. z., zákona č. 490/2001 Z. z., zákona č. 507/2001 Z. z., zákona č. 139/2002 Z. z., zákona č. 422/2002 Z. z., zákona č. 190/2003 Z. z., zákona č. 430/2003 Z. z., zákona č. 510/2003 Z. z., zákona č. 515/2003 Z. z., zákona č. 534/2003 Z. z., zákona č. 364/2004 Z. z., zákona č. 533/2004 Z. z., zákona č. 656/2004 Z. z., zákona č. 570/2005 Z. z., zákona č. 650/2005 Z. z., zákona č. 211/2006 Z .z., zákona č. 224/2006 Z. z., zákona č. 250/2007 Z. z., zákona č. 547/2007 Z. z., zákona č. 666/2007 Z. z., zákona č. 86/2008 Z. z., zákona č. 245/2008 Z. z., zákona č. 298/2008 Z. z., zákona č. 479/2008 Z. z., zákona č. 491/2008 Z. z., zákona č. 445/2008 Z. z., zákona č. 8/2009 Z. z., zákona č. 70/2009 Z. z., zákona č. 72/2009 Z. z., zákona č. 191/2009 Z. z., zákona č. 206/2009 Z. z., zákona č. 465/2009 Z. z., zákona č. 441/2001 Z. z., zákona č. 387/2009 Z. z., zákona č. 513/2009 Z. z., zákona č. 60/2010 Z. z., zákona č. 433/2010 Z. z., zákona č. 547/2010 Z. z., zákona č. 313/2011 Z. z., zákona č. 362/2011 Z. z., zákona č. 79/2012 Z. z., zákona č. 96/2012 Z. z., zákona č. 31/2013 Z. z., zákona č. 80/2013 Z. z., zákona č. 94/2013 Z. z., zákona č. 299/2013 Z. z., zákona č. 388/2013 Z. z., zákona č. 417/2013 Z. z., zákona č. 474/2013 Z. z., zákona č. 1/2014 Z. z., zákona č. 204/2014 Z. z., zákona č. 374/2014 Z. z., 397/2015 Z. z., zákona č. 430/2015 Z. z., zákona č. 125/2016 Z. z., zákona č. 311/2016 Z. z., zákona č. 315/2016 Z. z., zákona č. 393/2019 Z. z., zákona č. 338/2020 Z. z., zákona č. 146/2021 Z. z, zákona č. 412/2021 Z. z. a zákona č. 246/2022 Z. z. sa dopĺňa takto:

1. V § 42a ods. 1 sa na konci pripája táto veta: „Priestupku sa dopustí aj ten, kto spôsobí porušenie povinnosti zverejniť povinne zverejňovanú analýzu podľa osobitného predpisu18) alebo nezabezpečí jej povinné zverejnenie napriek tomu, že toto zverejnenie spadá do jeho pracovnej náplne alebo vykonáva riadiacu funkciu alebo funkciu štatutárneho zástupcu v povinnej osobe podľa osobitného predpisu18).“.
2. V § 42a ods. 2 sa za slovo „podľa odseku 1“ vkladajú slová „prvej vety“ a na konci sa pripája táto veta:

„Za priestupok podľa odseku 1 druhej vety sa uloží pokuta vo výške od 5 000 eur do 30 000 eur, a to podľa závažnosti porušenia povinnosti zverejniť povinne zverejňovanú analýzu podľa osobitného predpisu18) a dôležitosti uvedenej analýzy z hľadiska verejného záujmu na jej zverejnení, a zákaz činnosti až na dva roky.“.

**Čl. IV**

Zákon č. 527/1990 Zb. o vynálezoch, priemyselných vzoroch a zlepšovacích návrhoch v znení zákona č. 519/1991 Zb., zákona č. 90/1993 Z. z., zákona č. 185/1994 Z. z., zákona č. 435/2001 Z. z. a zákona č. 444/2002 Z. z. sa mení a dopĺňa takto:

1. § 75 dopĺňa odsekmi 2 a 3, ktoré znejú:

„(2) K neoprávnenému zásahu do práv chránených týmto zákonom patriacich zlepšovateľovi, ktorý je spracovateľom podľa osobitného predpisu,1) nedochádza zverejnením alebo sprístupnením povinne zverejňovanej analýzy v súlade s ustanoveniami osobitného predpisu.1) Právo na náhradu škody vrátane ušlého zisku a práva na primerané zadosťučinenie, ktoré môže spočívať aj v peňažnom plnení, ktoré vznikli v dôsledku zásahu do práv chránených týmto zákonom patriacich zlepšovateľovi spočívajúcom vo zverejnení alebo sprístupnení povinne zverejňovanej analýzy v súlade s ustanoveniami osobitného predpisu,1) sa nemožno domáhať voči štátnemu orgánu alebo povinnej osobe riadne plniacim povinnosti podľa osobitného predpisu1) v súvislosti s takýmto zverejnením alebo sprístupnením.

(3) Ak k zásahu do práv chránených týmto zákonom dochádza zverejnením alebo sprístupnením povinne zverejňovanej analýzy podľa osobitného predpisu,1) nariadeným zákazom alebo odstránením následkov porušenia podľa odseku 1 prvej vety sa obmedzí takéto zverejnenie alebo sprístupnenie len v nevyhnutne nutnom rozsahu.“.

Poznámka pod čiarou k odkazu 1 znie:

„1) Zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.“.

1. V Čl. VII ods. 1 sa poznámka pod čiarou k odkazu 1 označuje ako 1a.

Poznámka pod čiarou k odkazu 1a znie:

„1a) Dohovor o medzinárodných výstavách dojednaný v Paríži 22. novembra 1928 (Zbierka zákonov a nariadení štátu československého č. 46/1932).“.

**Čl. V**

Zákon č. 513/1991 Zb. Obchodný zákonník v znení zákona č. 264/1992 Zb., zákona č. 600/1992 Zb., zákona Národnej rady Slovenskej republiky č. 278/1993 Z. z., zákona Národnej rady Slovenskej republiky č. 249/1994 Z. z., zákona Národnej rady Slovenskej republiky č. 106/1995 Z. z., zákona Národnej rady Slovenskej republiky č. 171/1995 Z. z., zákona Národnej rady Slovenskej republiky č. 58/1996 Z. z., zákona Národnej rady Slovenskej republiky č. 317/1996 Z. z., zákona Národnej rady Slovenskej republiky č. 373/1996 Z. z., zákona č. 11/1998 Z. z., zákona č. 127/1999 Z. z., zákona č. 263/1999 Z. z., zákona č. 238/2000 Z. z., zákona č. 147/2001 Z. z., zákona č. 500/2001 Z. z., zákona č. 426/2002 Z. z., zákona č. 510/2002 Z. z., zákona č. 526/2002 Z. z., zákona č. 530/2003 Z. z., zákona č. 432/2004 Z. z., zákona č. 315/2005 Z. z., zákona č. 19/2007 Z. z., zákona č. 84/2007 Z. z., zákona č. 657/2007 Z. z., zákona č. 659/2007 Z. z., zákona č. 429/2008 Z. z., zákona č. 454/2008 Z. z., zákona č. 477/2008 Z. z., zákona č. 276/2009 Z. z., zákona č. 487/2009 Z. z., zákona č. 492/2009 Z. z., zákona č. 546/2010 Z. z., zákona č. 193/2011 Z. z., zákona č. 547/2011 Z. z., zákona č. 197/2012 Z. z., zákona č. 246/2012 Z. z., zákona č. 440/2012 Z. z., zákona č. 9/2013 Z. z., zákona č. 352/2013 Z. z., zákona č. 357/2013 Z. z., zákona č. 87/2015 Z. z., zákona č. 117/2015 Z. z., zákona č. 172/2015 Z. z., zákona č. 361/2015 Z. z., zákona č. 389/2015 Z. z., zákona č. 125/2016 Z. z., zákona č. 264/2017 Z. z., zákona č. 112/2018 Z. z., zákona č. 156/2019 Z. z., zákona č. 390/2019 Z. z., zákona č. 198/2020 Z. z., zákona č. 519/2021 Z. z., zákona č. 111/2022 Z. z., zákona č. 8/2023 Z. z.  a zákona č. 407/2022 Z. z. dopĺňa takto:

§ 536 sa dopĺňa odsekom 4, ktorý znie:

„(4) Osobitný predpis upravuje niektoré osobitné ustanovenia týkajúce sa zmluvy o povinne zverejňovanej analýze.“.

**Čl. VI**

Zákon č. 146/2000 Z. z. o ochrane topografií polovodičových výrobkov v znení zákona č. 84/2007 Z. z. sa mení a dopĺňa takto:

1. V § 19 ods. 1 sa na konci pripája táto veta:

„K neoprávnenému zásahu do práv chránených týmto zákonom patriacich spracovateľovi podľa osobitného predpisu8a) alebo k ich ohrozeniu nedochádza zverejnením alebo sprístupnením povinne zverejňovanej analýzy v súlade s ustanoveniami osobitného predpisu.8a)“.

Poznámka pod čiarou k odkazu 8a znie:

„8a) Zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.“.

1. V § 19 ods. 2 sa doterajší odkaz 8a označuje ako 8aa a na konci sa pripája táto veta:

„Práva na náhradu škody vrátane ušlého zisku a práva na primerané zadosťučinenie, ktorým môže byť aj peňažné plnenie, ktoré vznikli v dôsledku zásahu do práv podľa odseku 1 spočívajúcom vo zverejnení alebo sprístupnení povinne zverejňovanej analýzy v súlade s ustanoveniami osobitného predpisu,8a) sa nemožno domáhať voči štátnemu orgánu alebo povinnej osobe riadne plniacim povinnosti podľa osobitného predpisu8a) v súvislosti s takýmto zverejnením alebo sprístupnením.“.

Poznámka pod čiarou k odkazu 8aa znie:

„8aa) Občiansky zákonník.“.

1. § 20 sa dopĺňa odsekom 6, ktorý znie:

„(6) Návrh podľa odseku 2 týkajúci sa zverejnenia alebo sprístupnenia povinne zverejňovanej analýzy podľa osobitného predpisu8a) nie je oprávnený podať majiteľ topografie, ktorý je spracovateľom podľa osobitného predpisu8a). Ak sa návrh podľa odseku 2 týka zverejnenia alebo sprístupnenia povinne zverejňovanej analýzy podľa osobitného predpisu8a), súd nariadeným opatrením podľa odseku 2 obmedzí takéto zverejnenie alebo sprístupnenie len v nevyhnutne nutnom rozsahu.“.

**Čl. VII**

Zákon č. 444/2002 Z. z. o dizajnoch v znení zákona č. 344/2004 Z. z., zákona č. 84/2007 Z. z., zákona č. 495/2008 Z. z., zákona č. 125/2016 Z. z., zákona č. 242/2017 Z. z. a zákona č. 291/2018 Z. z. sa mení a dopĺňa takto:

1. V § 27 ods. 1 sa na konci pripája táto veta:

„K neoprávnenému zásahu do výlučných práv podľa § 17 patriacich majiteľovi zapísaného dizajnu, ktorý je spracovateľom podľa osobitného predpisu5a), nedochádza zverejnením alebo sprístupnením povinne zverejňovanej analýzy v súlade s ustanoveniami osobitného predpisu5a).“.

Poznámka pod čiarou k odkazu 5a znie:

„5a) Zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.“.

1. V § 27 ods. 2 sa odkaz 5a označuje ako 5aa a na konci sa pripája táto veta:

„Právo na náhradu škody vrátane ušlého zisku, práva na primerané zadosťučinenie, ktorým môže byť aj peňažné plnenie, a práva na vydanie bezdôvodného obohatenia, ktoré vznikli v dôsledku zásahu do práv podľa odseku 1 patriacich majiteľovi zapísaného dizajnu spočívajúcom vo zverejnení alebo sprístupnení povinne zverejňovanej analýzy v súlade s ustanoveniami osobitného predpisu,5aa) sa nemožno domáhať voči štátnemu orgánu alebo povinnej osobe riadne plniacim povinnosti podľa osobitného predpisu5aa) v súvislosti s takýmto zverejnením alebo sprístupnením.“.

Poznámka pod čiarou k odkazu 5aa znie:

„5aa) § 442a Občianskeho zákonníka.“.

1. § 28 sa dopĺňa odsekom 5, ktorý znie:

„(5) Návrh podľa odseku 2 týkajúci sa zverejnenia alebo sprístupnenia povinne zverejňovanej analýzy podľa osobitného predpisu5a) nie je oprávnený podať majiteľ zapísaného dizajnu, ktorý je spracovateľom podľa osobitného predpisu5a). Ak sa návrh podľa odseku 2 týka zverejnenia alebo sprístupnenia povinne zverejňovanej analýzy podľa osobitného predpisu5a),súd nariadeným opatrením podľa odseku 2 obmedzí takéto zverejnenie alebo sprístupnenie len v nevyhnutne nutnom rozsahu.“.

**Čl. VIII**

Zákon č. 506/2009 Z. z. o ochranných známkach v znení zákona č. 125/2016 Z. z., zákona č. 242/2017 Z. z. a zákona č. 291/2018 Z. z. sa dopĺňa takto:

1. V § 8a ods. 1 sa na konci pripája táto veta:

„K neoprávnenému zásahu do výlučných práv podľa § 8 ods. 1 a 2 patriacich majiteľovi ochrannej známky, ktorý je spracovateľom podľa osobitného predpisu,10bcc) nedochádza zverejnením alebo sprístupnením povinne zverejňovanej analýzy v súlade s ustanoveniami osobitného predpisu.10bcc)“.

Poznámka pod čiarou k odkazu 10bcc znie:

„10bcc) Zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.“.

1. V § 8a ods. 2 sa na konci pripája táto veta:

„Práva na náhradu škody vrátane ušlého zisku, práva na primerané zadosťučinenie, ktorým môže byť aj peňažné plnenie a práva na vydanie bezdôvodného obohatenia, ktoré vznikli v dôsledku zásahu do práv podľa odseku 1 patriacich majiteľovi ochrannej známky spočívajúcom vo zverejnení alebo sprístupnení povinne zverejňovanej analýzy v súlade s ustanoveniami osobitného predpisu,10bcc) sa nemožno domáhať voči štátnemu orgánu alebo povinnej osobe riadne plniacim povinnosti podľa osobitného predpisu10bcc) v súvislosti s takýmto zverejnením alebo sprístupnením.“.

1. § 12 sa dopĺňa odsekom 5, ktorý znie:

„(5) Návrh podľa odseku 2 týkajúci sa zverejnenia alebo sprístupnenia povinne zverejňovanej analýzy podľa osobitného predpisu10bcc) nie je oprávnený podať majiteľ ochrannej známky, ktorý je spracovateľom podľa osobitného predpisu.10bcc) Ak sa návrh podľa odseku 2 týka zverejnenia alebo sprístupnenia povinne zverejňovanej analýzy podľa osobitného predpisu,10bcc) súd nariadeným opatrením podľa odseku 2 obmedzí takéto zverejnenie alebo sprístupnenie len v nevyhnutne nutnom rozsahu.“.

**Čl. IX**

Zákon č. 185/2015 Z. z. Autorský zákon v znení zákona č. 125/2016 Z. z., zákona č. 215/2018 Z. z., zákona č. 306/2018 Z. z., zákona č. 71/2022 Z. z. a zákona č. 455/2022 Z. z. sa mení a dopĺňa takto:

1. Za §64 sa vkladá § 64aa, ktorý znie:

„§ 64

(1) Nárokov podľa § 58 ods. 1 písm. b), c) a f) smerujúcim k zákazu alebo odstráneniu zverejnenia alebo sprístupnenia povinne zverejňovanej analýzy podľa osobitného predpisu29a) sa nemôže domáhať autor, ktorý je spracovateľom povinne zverejňovanej analýzy podľa osobitného predpisu.29a)

(2) Ak sa aspoň v časti vyhovie nároku podľa § 58 ods. 1 písm. b), c) alebo f) týkajúcemu sa zverejnenia alebo sprístupnenia povinne zverejňovanej analýzy podľa osobitného predpisu,29a) súd obmedzí takéto zverejnenie alebo sprístupnenie len v nevyhnutne nutnom rozsahu.

(3) Nárokov podľa § 58 ods. 1 písm. g) až i) sa autor, do ktorého práva sa neoprávnene zasiahlo alebo ktorého právu hrozí neoprávnený zásah zverejnením alebo sprístupnením povinne zverejňovanej analýzy v súlade s ustanoveniami osobitného predpisu,29a) nemôže domáhať voči štátnemu orgánu alebo povinnej osobe plniacej povinnosti podľa osobitného predpisu29a) v súvislosti so zverejnením alebo sprístupnením povinne zverejňovanej analýzy.“.

Poznámka pod čiarou k odkazu 29a znie:

„29a) § 5aa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.“.

1. V § 91 odsek 1 znie:

„(1) Dielo na objednávku je dielo vytvorené autorom na základe zmluvy o dielo29); za dielo na objednávku sa vždy považuje povinne zverejňovaná analýza podľa osobitného predpisu29a), ak je táto analýza dielom. Autor, ktorý vytvoril dielo na objednávku, ktorým je povinne zverejňovaná analýza podľa osobitného predpisu29a), realizuje svoje právo podľa § 18 ods. 2 písm. a) tohto zákona uzavretím zmluvy o povinne zverejňovanej analýze podľa osobitného predpisu29a); zverejnenie takéhoto diela v súlade s ustanoveniami osobitného predpisu o zverejňovaní povinne zverejňovanej analýzy29a) predstavuje oprávnene uverejnenie diela v zmysle tohto zákona. Ak autor vytvoril dielo na objednávku, ktorým je povinne zverejňovaná analýza podľa osobitného predpisu, platí, že udelil súhlas na jeho použitie na účel vyplývajúci zo zmluvy; zverejnenie takéhoto diela v súlade s ustanoveniami osobitného predpisu o zverejňovaní povinne zverejňovanej analýzy29a) sa považuje za použitie tohto diela na účel vyplývajúci zo zmluvy. Ak autor vytvoril dielo na objednávku, ktorým nie je povinne zverejňovaná analýza podľa osobitného predpisu, platí, že udelil súhlas na jeho použitie na účel vyplývajúci zo zmluvy, ak nie je dohodnuté inak. Objednávateľ je oprávnený použiť dielo na objednávku na iný účel len so súhlasom autora, ak tento zákon neustanovuje inak.“.

1. V § 91 ods. 5 sa na konci bodka nahrádza bodkočiarkou a pripájajú sa tieto slová: „to neplatí, ak je audiovizuálne dielo povinne zverejňovanou analýzou podľa osobitného predpisu29a).“.

**Čl. X**

Tento zákon nadobúda účinnosť 1.januára 2024.